আর্ন্সট থ্যালমান দ্বীপ
আর্ন্সট থ্যালমান দ্বীপ ( স্পেনীয়: Cayo Ernesto Thaelmann বা Cayo Blanco del Sur ; জার্মান: Ernst-Thälmann-Insel অথবা Südlicher weißer-Insel) একটি ১৫ কিমি (৯.৩ মা) দীর্ঘ এবং ৫০০ মি (১,৬০০ ফু) প্রশস্ত, কাজোনেস উপসাগরে অবস্থিত কিউবান দ্বীপ যার নামকরণ জার্মান কমিউনিস্ট রাজনীতিবিদ আর্নস্ট থ্যালম্যানের নামে হয়েছে। ১৯৭০-এর দশকে জার্মান গণতান্ত্রিক প্রজাতন্ত্রে (পূর্ব জার্মানি) রাষ্ট্রীয় সফরের সময় ফিদেল কাস্ত্রো প্রতিশ্রুতি দিয়েছিলেন যে কিউবা পূর্ব জার্মান সরকারকে একটি দ্বীপ দান করবে এবং এরিখ হোনেকার এর একটি রাষ্ট্রীয় সফরের সময় এক অনুষ্ঠানে কায়ো ব্লাঙ্কো দেল সুরের নাম পরিবর্তন করা হয়। জার্মানির পুনঃএকত্রীকরণের পর, একটি জার্মান সংবাদপত্র দ্বীপটিতে যাওয়ার চেষ্টা করলে তাদের বলা হয় যে এই হস্তান্তরের ঘটনাটি কেবল "প্রতীকী" ছিল।